Algemeen | Wellington Animal Hospital Group
Meer oor die span by ons Wellington Tak Meer oor die span by ons Boulevard Tak (Paarl) Meer oor die span by ons Franschhoek Tak
Die Wellington Diere Hospitaal Groep is gestig in 1967. Die praktyk het gegroei van 'n klein begin tot die naasgrootste groep van veeartse in die Wes Kaap. Die praktyk het 'n trotse geskiedenis van uitstaande dienslewering waar hoogs professionele diens gekombineer met 'n eg plattelandse vriendelikheid die platvorm skep waarop ons ons liefde en passie vir troeteldiere , perde en produksie diere uitleef. Elke persoon betrokke in die praktyk, hetsy veearts, verpleegkundige, ontvangsdame, administratiewe beampte of algemene werker het een groot gemene deler en dit is ons liefde en passie vir ons pasiente en kliente.
Hier word elke veearts toegelaat om sy/ haar passie in die totale veearts bedryf uit leef en hom of haarself toe te spits op 'n eie unike belangstellingsveld. Dit bring mee dat die groep 'n wye verskeidenheid van dienste kan lewer. Buiten die normale uitsonderlike troeteldier vaardighede bied ons ook gespesialiseerde dienste aan vir Perde, eksotiese diere asook wild.
Die tradisionele funksie van die veeartse naamlik kudde gesondheid en bestuur word eveneens nie afgeskeep nie en ons lewer 'n baie belangrike diens in die voedselsekerheids ketting van Suid Afrika. Dit behels die opstel van gesondheids programme, vrugbaarheids bestuur, algemene geneeskune en voeding van ons produksie diere.
Die WAHG span is dus deeglik toegerus en gemotiveerd om na ons kliente se behoefte om te sien en seker te maak dat elke klient 'n tevrede klient is en bly.